A Bíróság (tizedik tanács) 2020. június 4‑i ítélete – Terna kontra Bizottság
(C‑812/18. P. sz. ügy)(1)
„Fellebbezés – Energia – Az Európai Unió közös érdekű projektjei – A transzeurópai energetikai hálózatok területén az Európai Unió által két projekthez nyújtott támogatás – 2004/17/EK irányelv – 37. cikk – Alvállalkozás – A 40. cikk (3) bekezdésének c) pontja – Közvetlen odaítélés – Műszaki sajátosság – Keretmegállapodás – Az eredetileg odaítélt támogatás csökkentése egy pénzügyi ellenőrzést követően – Az eredetileg kifizetett összegek visszatérítése”
1.      Jogszabályok közelítése – Közbeszerzési szerződések odaítélési eljárásai a vízügyi, energiaipari, közlekedési és postai ágazatokban – 2004/17 irányelv – A nyertes ajánlattevő által alvállalkozás igénybevétele – Műszaki sajátosságokkal nem rendelkező feladatokra vonatkozó alvállalkozás – Megengedhetőség
(2004/17 európai parlamenti és tanácsi irányelv, 37. cikk és 40. cikk, (3) bekezdés, c) pont)
(lásd: 47–54. pont)
2.      Európai uniós jog – Elvek – Bizalomvédelem – Az adminisztráció által adott pontos ígéretek – Fogalom – Az adminisztráció hallgatása – Kizártság
(2004/17 európai parlamenti és tanácsi irányelv, 37. cikk és 40. cikk, (3) bekezdés, c) pont)
(lásd: 66–68. pont)
Rendelkező rész
1)
A Bíróság a fellebbezést elutasítja.
2)
A Bíróság a Terna SpA‑t kötelezi a költségek viselésére.
1 HL C 72., 2019.2.25.